﻿ TRAFICUL DE FEMEI – O PROBLEMĂ A SOCIETĂŢII MODERNE CLAUDIA PETRESCU Migraţia în România, ca şi în celelalte ţări din centrul şi estul Europei a fost ridicată, la începutul anilor ’90, în perioada imediat următoare căderii regimului comunist. Acest lucru s-a întâmplat datorită scoaterii restricţiilor severe impuse de regimul comunist la trecerea frontierei, dar şi datorită instabilităţii şi incertitudinii care au caracterizat prima fază a procesului de tranziţie. Criza economică a încurajat mii de români să emigreze la muncă în ţările vestice. Traficul de fiinţe umane poate fi considerat o formă extremă a migraţiei ilegale, care chiar dacă are dimensiuni reduse, este, oricum, un fenomen îngrijorător, deoarece el constituie o încălcare serioasă a drepturilor omului, ce nu poate fi acceptată într-o societate democratică şi civilizată. Consecinţele sunt dramatice – dacă avem în vedere obiectivele individuale de dezvoltare pe termen lung – demnitatea persoanelor ca fiinţe umane şi imaginea lor în comunitate. România a devenit o ţară de tranzit şi de origine pentru trafic, datorită poziţiei sale între două arii (fosta Iugoslavie şi fosta Uniune Sovietică) care au fost confruntate cu fenomenul „triplei tranziţii”, ceea ce implică nu numai transformarea societăţii şi a statului într-o democraţie şi a economiei într-una de piaţă, ci şi consolidarea unui nou stat naţional. Această triplă tranziţie ce a avut loc în state confruntate cu război şi mişcări sociale a oferit posibilitatea dezvoltării crimei organizate, care include, printre altele, şi traficul de fiinţe umane. Slăbiciunea noilor state-naţiuni formate la est şi sud-vest de România, le-a transformat în locuri sigure pentru reţelele crimei organizate. Traficul de fiinţe umane este direct legat de situaţia socioeconomică a ţărilor de origine şi de existenţa unei „pieţe” în ţările de destinaţie. Traficul de fiinţe umane reprezintă o formă de sclavie, strâns-legată de alte segmente ale criminalităţii organizate (traficul de droguri, traficul de armament, spălarea de bani ş.a.), care a atins cote alarmante la nivel mondial. La nivel mondial, cifra reprezentând femeile şi copiii traficaţi anual prin reţele transfrontaliere din ţările în curs de dezvoltare către Occident a fost estimată la câteva sute de mii. Organizaţia pentru Securitate şi Cooperare în Europa, în noiembrie 2002, afirma că cca 200 de mii de femei au căzut victime reţelelor de trafic balcanice. Organizaţia Internaţională pentru Migraţie arată că cele mai importante ţări de origine pentru traficul de femei sunt Moldova, România, Ucraina, Rusia şi Bulgaria. Centrul acestui gen de comerţ este România, datorită poziţiei geografice care o face ţară de tranzit şi datorită existenţei unui număr mare de persoane sărace, dispuse să facă orice pentru bani. CALITATEA VIEŢII, XVI, nr. 3–4, 2005, p. 253–271 254 CLAUDIA PETRESCU 2 Lucrarea de faţă îşi propune o analiză a fenomenului traficului de persoane, concentrându-se, în special, pe traficul de femei, urmărind să stabilească cauzele, factorii care facilitează fenomenul şi cei care îl inhibă, amploarea şi dinamica acestuia, să evalueze politicile anti-trafic, să propună soluţii pentru stoparea traficului de persoane. DEFINIREA FENOMENULUI Potrivit prevederilor Protocolului privind prevenirea, combaterea şi sancţionarea traficului de persoane, în special al femeilor şi copiilor, adiţional la Convenţia Naţiunilor Unite împotriva crimei organizate transfrontaliere, „trafic de persoane înseamnă recrutarea, transportul, transferul, adăpostirea sau primirea de persoane, prin ameninţare cu forţa sau prin folosirea forţei sau altor forme de constrângere, prin răpire, fraudă, înşelăciune, abuz de putere sau de situaţia de vulnerabilitate sau prin oferirea sau acceptarea de plăţi sau foloase pentru a obţine consimţământul unei persoane care deţine controlul asupra unei alte persoane, în scopul exploatării. Exploatarea va include, la nivel minim, exploatarea prostituţiei altora sau alte forme de exploatare sexuală, muncă sau servicii forţate, sclavie sau practici similare sclaviei, servitute sau prelevarea de organe”(art. 3, alin. A). Recomandarea nr. R (2000)11, adoptată de Comitetul Miniştrilor Consiliului Europei, se referă la traficul de fiinţe umane, în scopul exploatării lor sexuale, pe care îl defineşte astfel: „traficul de fiinţe umane, în scopul exploatării sexuale include recrutarea de către una sau mai multe persoane fizice sau juridice şi/sau organizarea exploatării şi transportului sau migraţiei legale sau ilegale a persoanelor, chiar şi cu consimţământul acestora, în scopul exploatării lor sexuale, prin intermediul, printre altele, al coerciţiei, în special a violenţei sau ameninţărilor, abuzului de încredere, de autoritate sau abuzului unei situaţii de vulnerabilitate.” Esenţa traficului o reprezintă transformarea unei persoane în marfă, fără ştirea sau consimţământul acesteia. Cauzele traficului de femei 1. Nivelul de trai – Cele mai multe dintre victime aparţin unor familii în care unul dintre părinţi, sau chiar ambii, sunt şomeri, confruntându-se cu mari dificultăţi materiale, sau ele însele au o situaţie familială grea, fiind abandonate de soţi şi având copii în întreţinere. Marea majoritate a victimelor traficului provin din Moldova, care este recunoscută pentru pungile de sărăcie comunitară. Din moment ce comunitatea nu oferă prea multe perspective (locuri de muncă, locuinţe), femeile merg să câştige bani pentru a-şi putea satisface anumite nevoi. Variaţia ratei sărăciei este responsabilă, într-o oarecare măsură, de migraţia ilegală şi de traficul de persoane. Persoanele sărace sunt cele mai vulnerabile. 3 TRAFICUL DE FEMEI 255 Deşi din analizele întreprinse se observă că fetele provin din familii unde nu există probleme financiare atât de mari, sărăcia este încă considerată a fi una dintre cauzele traficului. 2. Şomajul – o altă cauză importantă a traficului o reprezintă rata mare a şomajului. Lipsa locurilor de muncă şi slaba lor calificare fac ca femeile să cadă în capcana traficanţilor. Trebuie evidenţiat aici şi nivelul scăzut al salariilor, care nu acoperă minimul necesităţilor. În multe situaţii, aceste persoane, dacă îşi găsesc un loc de muncă, sunt angajate fără documente oficiale şi sunt prost plătite. 3. Educaţia – cele mai multe dintre fetele care sunt traficate nu şi-au încheiat ciclul obligatoriu de educaţie. Ele nu au o calificare adecvată, nu au experienţă pe piaţa muncii şi, astfel, sunt mai vulnerabile. Vulnerabilitatea este invers proporţională cu nivelul de educaţie. Cele mai vulnerabile (circa 40%) sunt cele care nu au terminat liceul, având vârsta cuprinsă între 15–20 de ani. În ultimii ani, vârsta fetelor traficate a scăzut chiar la 12, 13 ani. Educaţia, ca rezultantă a nivelului pregătirii şcolare şi profesionale, dar şi ca nivel al educaţiei receptate şi sedimentate în plan familial şi social, este factorul de formare al responsabilităţii, înţeleasă nu neapărat în sensul asumării unei obligaţii anume, sau ca adoptarea unei conduite conforme normelor sociale ale momentului, ci ca şi capacitate de raportare lucidă, realistă, la complexul de circumstanţe ce se succed în viaţa personală şi în care se include, decisiv, alternativele ocupaţionale. Lipsa de educaţie le face pe victime să poată să se orienteze în ţările de destinaţie numai spre munci care nu cer îndemânare şi pricepere foarte mare şi, deci, sunt prost plătite, sau spre locuri de muncă temporare, desfăşurate în condiţii precare. Grafic 1 Distribuţia pe tipuri de activităţi şi nivel de educaţie 35 şcoli profesionale 30 colegiu/facultate 25 liceu 20 15 liceu neterminat 10 gimnaziu 5 gimnaziu neterminat 0 şcoala primară şcoala primară neterminată muncă casnică agricultură Sursa: Rapid Assessment Survey on Human Trafficking from Romania. For purposes of Labor and Sexual Exploitation, raport elaborat de Institutul de cercetări în domeniul muncii şi protecţiei sociale, construcţii 2003, Bucureşti. fabrici hotel/restaurant masaj/bar altele NA 256 CLAUDIA PETRESCU 4 4. Mediul familial – femeile provin, în general, din familii în care alcoolismul, conflictele şi antecedentele penale sunt o constantă, ca şi lipsa afecţiunii parentale. De această situaţie familială profită mulţi dintre traficanţi, care mimează faţă de victime interese de natura afectivă, în momentul racolării. Multe dintre victime încearcă să scape dintr-un mediu familial dominat de violenţă sau un mediu familial prea constrângător. 5. Existenţa unui model de succes – una dintre cauzele cele mai importante o reprezintă modelul de reuşită în viaţă pe care victimele îl au. Din analiza cercetărilor întreprinse în domeniul traficului de femei a reieşit că principala cauză a migraţiei o reprezintă nu lipsa mijloacelor de trai, ci percepţia indivizilor vizavi de posibilităţile lor de autorealizare în România. Un mediu în care oportunităţile oferite generaţiei tinere sunt extrem de reduse, iar şansele de angajare sunt mici, îi face pe cei mai mulţi să considere că nu se pot realiza decât în străinătate. Multe dintre tinere au fost expuse la poveşti despre migraţia de succes, ceea ce le creşte gradul de vulnerabilitate. Grafic 2 Distribuţia în funcţie de percepţia asupra condiţiilor adecvate de trai, înainte de plecarea în străinătate educaţie adecvatã sănătate dificil îmbrăcăminte foarte dificil locuire NA hrană 0% 20% 40% 60% 80% 100% Sursa: Rapid Assessment Survey on Human Trafficking from Romania. For Purposes of Labor and Sexual Exploitation, raport elaborat de Institutul de cercetări în domeniul muncii şi protecţiei sociale, 2003, Bucureşti Factori facilitatori ai traficului Veniturile/satisfacţia faţă de venituri – salariile foarte mici oferite în ţară le 1. determină pe multe dintre femei să plece în străinătate, în speranţa unor câştiguri mai mari. 2. Factori endogeni, care se constituie la nivel individual în predispoziţii pentru o astfel de orientare ocupaţională: 5 TRAFICUL DE FEMEI 257 ● Deficienţele structurale ale personalităţii persoanelor implicate în trafic: tarele moral – caracteriale, labilitatea psihică, alienarea, orientarea anti-socială; ● Consecinţele debutului vieţii sexuale din perioada adolescenţei, precum şi ale agresării sexuale anterioare. 3. Dorinţa de realizare şi independenţă – lipsa locurilor de muncă şi lipsa unui venit fac ca femeile să depindă, financiar, de părinţi sau de soţi; astfel, ele cad în capcana traficanţilor, care le promit venituri substanţiale care să le permită să fie independente faţă de soţi sau părinţi. În plus, ele doresc să scape dintr-un mediu familial caracterizat de violenţă, unde sunt abuzate sau neglijate. 4. Rezidenţa într-o aglomerare urbană – conform cercetărilor, fetele care locuiesc în mediul urban sunt mai predispuse la a cădea în capcana traficanţilor. În localităţile urbane mari, controlul social este redus. În cadrul comunităţilor mici, există un set de sancţiuni asociate normelor comunitare tradiţionale şi, de aceea, traficul de femei este foarte puţin întâlnit. 5. Locuire într-un mediu instituţional – fetele care au trăit în mediul instituţional cad în capcana traficanţilor, datorită faptului că la vârsta de 18 ani, când părăsesc instituţiile nu au locuinţă şi nici un loc de muncă de unde să obţină venituri. 6. Vârsta – femeile care cad cel mai repede pradă traficanţilor au vârste cuprinse între 15 şi 25 de ani. 7. Expunerea la poveşti de migraţie de succes – experienţele de migraţie de succes prezentate de mass-media sau de către cercul de cunoscuţi generează reprezentări sociale asupra unor destinaţii văzute ca salvatoare, pentru starea în care se află victimele. 8. Legislaţia lacunară şi insuficient armonizată cu normele internaţionale – legislaţia nu prevede sancţiuni pentru traficanţi şi, mai ales, nu oferea soluţii pentru victime. Femeile traficate, care reuşeau să scape, nu intrau într-un program de protecţie a victimelor şi de aceea, de multe ori, cădeau pradă răzbunării traficanţilor. 9. Ineficienţa controlului, fapt contrabalansat de acţiunile din ce în ce mai bine organizate ale crimei transfrontaliere. Dinamica fenomenului traficului de femei Apariţia şi evoluţia fenomenului Restabilirea libertăţii de mişcare transfontalieră după căderea comunismului, în 1989, a dus la apariţia pieţei de trafic de fiinţe umane în Europa Centrală şi de Est. Astfel, pe lângă zonele tradiţionale de origine (nordul şi centrul Africii, America Latină, Asia), ţările din centrul şi estul Europei atrag atenţia, în mod deosebit la ora actuală, cu un număr crescând de femei şi copii traficaţi către vestul Europei, număr estimat la circa 120 000 anual. Cei mai importanţi factori generatori ai fenomenului de trafic de fiinţe umane au fost criza tranziţiei din ţările fostului bloc comunist, a sistemului economic, social, politic în perioada de după 1990, precum şi discrepanţele de dezvoltare regională pe plan european, care presupun oportunităţi diferite de realizare pe plan material, profesional, în ţările 258 CLAUDIA PETRESCU 6 Occidentului. Odată cu deschiderea frontierelor, traficul de fiinţe umane a devenit o practică şi un mijloc de câştig, veniturile provenite din traficul de fiinţe umane fiind estimate ca depăşind cu mult pe cele provenite din traficul cu droguri. În plan regional, criza din Balcani din ultimul deceniu a favorizat dezvoltarea fenomenului, România fiind citată ca ţară generatoare, dar şi de tranzit, a marilor reţele de trafic de femei, provenind îndeosebi din Asia, dar şi din ţările vecine (Ucraina, Moldova sau Belarus). În România, ca în majoritatea ţărilor est-europene, tranziţia spre o societate democratică s-a dovedit a fi un proces lung şi dureros, mai ales din punctul de vedere al securităţii sociale. Unul dintre efectele acestei tranziţii prelungite a fost scăderea calităţii vieţii. Numărul locurilor de muncă a scăzut dramatic, iar rata şomajului a crescut. Datele statistice arată că cele mai afectate sunt femeile, ele fiind primele care îşi pierd locul de muncă. Pe fundalul sărăciei, lipsei de perspective, a violenţei în familie, a apartenenţei la familii dezmembrate, multe tinere ajung în situaţia de a accepta migraţia ilegală către Occident. Generic, cele mai semnificative forme de manifestare a traficului de fiinţe umane sunt prostituţia organizată, proxenetismul, adopţiile ilegale şi, în general, migraţia ilegală de persoane, iar ponderea victimelor este deţinută de femei şi copii. În perioada 01. 2000–06. 2003 România ocupa locul trei în statisticile OIM, cu privire la victimele traficului de persoane asistate, în Europa Centrală şi de Est, după ţări ca Albania şi Moldova. Tabelul nr.1 Regional Clearing Point, First Annual Report on Victims of Traffiking in South-Eastern Europe, 2003 Victime ale traficului, identificate şi asistate în perioada Număr absolut 01. 2000–06. 2003 Albania 2 241 Moldova 1 131 România 778 Bulgaria 352 Kosovo 286 Din tabelul nr.1 se poate observa că numărul victimelor asistate este foarte mare în Albania, aceasta fiind o ţară-cheie în traseul victimelor către Europa Occidentală, foarte multe dintre persoanele traficate aici fiind identificate la trecerea ilegală a Mării Adriatice către Italia, ca primă destinaţie în traseul lor. Conform Regional Clearing Point, First Annual Report on Victims of Traffiking in South-Eastern Europe, 2003 numărul minim de victime de naţionalitate română şi străină, asistate în România, în perioada ianuarie 2000 – mai 2003 este de 818. Numărul minim de victime de naţionalitate română identificate şi asistate în aceeaşi perioadă este de 778. Aceste cifre cuprind, în marea majoritate, femei repatriate prin programele de asistenţă ale OIM şi ale ONG locale. 7 TRAFICUL DE FEMEI 259 Tabelul nr. 2 2000 2001 2002 Mai 2003 163 261 243 111 Victime ale traficului, de naţionalitate română Sursa: Regional Clearing Point, First Annual Report on Victims of Trafficking in South-Eastern Europe, 2003 După cum se poate observa din tabelul nr. 1, numărul de victime ale traficului, de naţionalitate română, a crescut uşor din 2000 până în 2001, păstrându-se relativ constant în perioada 2001–2002. Din 2000 până în decembrie 2004 numărul victimelor asistate de către OIM Bucureşti a fost de 935 de victime: 157 în 2000, 246 în 2001, 219 în 2002, 159 în 2003 şi 154 în 2004. Se observă o uşoară scădere a numărului victimelor asistate, dar trebuie să avem în vedere faptul că, dacă la început, majoritatea victimelor primeau asistenţă de la OIM Bucureşti, după 2002 (când ONG au devenit partenere în cadrul Programului Regional Anti-trafic iniţiat de OIM) multe dintre ele au fost preluate de către ONG din zonele din care proveneau (Alternative Sociale din Iaşi, Asociaţia Avicena din Bacău, Conexiuni din Deva, Asociaţia Sinergii din Timişoara). Grafic 3 Victime ale traficului, asistate de OIM, pe naţionalităţi, în 2000 ALBANIA LETONIA ALTELE 1% ROMÂNIA 1% LITUANIA 8% 25% 3% RUSIA 3% BULGARIA 2% UCRAINA 11% MOLDOVA 48% - Sursa: Victime ale traficului în Balcani, 2001. Din graficul 3 se poate vedea că România deţine o pondere de 25% dintre victimele asistate de OIM, în anul 2000, ocupând locul doi, după Republica Moldova (46%). În anul 2001, pe linia traficului de fiinţe umane au fost depistate 463 de persoane, dintre care 116 proxeneţi, 269 de femei traficate şi 78 de călăuze. 260 CLAUDIA PETRESCU 8 Femeile ce au urmat să fie scoase fraudulos din România, pentru a fi duse ilegal în alte ţări, în vederea practicării prostituţiei erau din Republica Moldova (51,6%), România (36%) şi Ucraina (12,2%). Ucraina, România şi Moldova sunt atât ţări de origine, cât şi de tranzit pentru grupurile de femei traficate în scopul exploatării sexuale către spaţiul fostei Iugoslavii, Albania, Grecia, Cipru, Italia, Olanda şi alte state membre ale Uniunii Europene. În România, judeţele limitrofe graniţelor cu Moldova şi Ucraina, care de altfel, sunt printre cele mai sărace din ţară, sunt principalele „judeţe-sursă” pentru prostituţie în afara graniţelor. În cazul traficului ilegal de fiinţe umane, pot fi întâlnite două situaţii: – femeile părăsesc ţara, fiind pe deplin conştiente de „serviciile” pe care le vor presta la destinaţie. Ele negociază, în prealabil, cu racolatorii condiţiile, inclusiv cele financiare; – femeile sau fetele minore semnează contracte, aparent legale, având ca obiect ocupaţii ca: baby-sitter, asistente medicale, însoţitoare bătrâni, dansatoare, chelneriţe etc. Cazurile aflate în evidenţa poliţiei permit identificarea următoarelor situaţii, după ce se ajunge la destinaţie: acestea lucrează într-o ţară a Uniunii Europene, unde prostituţia este legalizată, primind chiar şi drept de muncă; acestea sunt oprite într-o zonă de conflict (Kosovo, Bosnia şi Herţegovina, FRI Turcia sau Cipru, paşapoartele a Macedoniei) sau în ţări ale Uniunii Europene, le sunt confiscate de către infractori şi sunt obligate să se prostitueze, în condiţii de sclavie sexuală. Din punct de vedere legal, femeile din prima categorie sunt prostituate, iar cele din categoria a doua sunt victime, independent de situaţia lor în ţara de destinaţie finală. Însă, din punct de vedere umanitar, amândouă categoriile sunt victime. TRAFICUL DE FEMEI, ÎN CONTEXTUL CRIZEI DIN BALCANI Traficul de femei în regiunea balcanică a luat amploare odată cu războiul din fosta Iugoslavie şi cu venirea trupelor de menţinere a păcii KFOR în regiune. Conflictele balcanice au contribuit totodată şi la crearea unei „pieţe” a prostituţiei. Deloc surprinzător, la acest lucru a contribuit şi influxul masiv de bani realizat o dată cu venirea în zonă a diferitelor misiuni internaţionale de menţinere a păcii. O sursă din cadrul Misiunii Naţiunilor Unite în Kosovo (UNMIK) a declarat, în luna august 2003, că piaţa e atât de dezvoltată în regiune, încât multe fete preferă acum să lucreze ca prostituate, fiind bine plătite, tratate decent de „peştii” lor şi „trăind oricum mult mai bine decât în ţările de origine” (cf. cu Centrul Român pentru Jurnalism de Investigaţii). Economia provinciei Kosovo este, în foarte mare măsură, dependentă de prezenţa oficialilor comunităţii internaţionale şi a trupelor de menţinere a păcii. Ei formează aşa- numiţii „internaţionali”. În oraşe precum Priştina sau Prizren, există numeroase 9 TRAFICUL DE FEMEI 261 magazine, restaurante sau cluburi de noapte, toate arătând modern, apărute pentru a satisface gusturile numeroşilor străini aflaţi în Kosovo. Zona Balcanilor, instabilă din punct de vedere al siguranţei naţionale şi a conflictelor locale şi foarte permisivă din punctul de vedere al cadrului legislativ, s-a dovedit un rai pentru traficanţii de carne vie. Prezenţa trupelor internaţionale de menţinere a păcii în zonă a fost catalizatorul apariţiei pieţei de trafic de femei. Problema traficului de fiinţe umane a fost privită, exclusiv, din punctul de vedere al victimelor şi al proxeneţilor care le comercializează, nu însă şi din punct de vedere al consumatorilor. Trupele de menţinere a păcii sunt cele care au asigurat o cerere constantă de femei pentru prostituţie. Codul penal american (art. 18, 1384) incriminează prostituţia ce se desfăşoară în apropierea bazelor militare şi navale. Conform acestor dispoziţii, sunt pedepsite cu amenda sau închisoarea de cel mult un an practicarea prostituţiei, procurarea sau solicitarea propunerilor de practicare a prostituţiei, organizarea locurilor de desfăşurare a prostituţiei, practicarea prostituţiei în orice fel de vehicul. De asemenea, Art. 18, 2243 al Codul penal federal american pedepseşte cu închisoarea până la 15 ani abuzarea sexuală a unui minor cu vârsta între 12 şi 16 ani sau când diferenţa de vârstă între persoana abuzată şi agresor este de cel puţin 4 ani, iar vânzarea sau cumpărarea copiilor şi difuzarea materialelor cu privire la exploatarea sexuală a minorilor sunt pedepsite. Aşadar, conform legislaţiei americane „consumul de prostituţie” se pedepseşte. Se pare însă ca aplicarea legislaţiei în vigoare nu funcţionează şi în zonele de conflict unde staţionează trupele americane. Prezenţa acestor trupe internaţionale de menţinere a păcii în zonele de conflict din Balcani, cu un mare potenţial de cumpărare a „serviciilor”, a dus la înflorirea pieţei de trafic de femei în regiune. La acest fenomen contribuie şi corupţia şi incapacitatea autorităţilor locale de a stopa proliferarea traficului de fiinţe umane. Sursele KFOR precizează că poliţia locală din Kosovo nu numai că este incapabilă să stopeze fenomenul traficului, dar că există mulţi ofiţeri care conduc propriile reţele (cf. cu Centrul Român pentru Jurnalism de Investigaţii). Probleme cu poliţia sunt în majoritatea ţărilor din Balcani. În Bosnia, spre exemplu, eforturile de combatere a reţelelor de trafic au fost subminate chiar de schimbările premature în organizarea sistemului poliţienesc, mai exact, de înlocuirea – în ianuarie 2003 – a Forţei de Poliţie sub mandat ONU (IPTF) cu una sub mandatul Uniunii Europene (EUPM). ŢĂRI DE ORIGINE, ŢĂRI DE TRANZIT, ŢĂRI DE DESTINAŢIE. RUTE ÎN BALCANI Date ale Organizaţiei Internaţionale pentru Migraţie (OIM) arată că cei mai importanţi exportatori de carne vie înspre Occident sunt Moldova, România, Ucraina şi Rusia, urmate de Bulgaria. 262 CLAUDIA PETRESCU 10 Harta 1 Rute de trafic de femei în Balcani Sursa: Victime ale traficului în Balcani, 2001. Poziţia geografică şi situaţia economico-socială a ţării fac din România o importantă ţară de origine şi tranzit. Cele mai importante rute de trafic încep în România: una care merge spre nord, către Ungaria, cu ramificaţie spre sud-vest, înspre fosta Iugoslavie şi Albania, apoi peste Marea Adriatică, către Italia; cealaltă, care merge direct înspre sud, prin Bulgaria, către Grecia. În cadrul primei rute, fetele sunt racolate îndeosebi în Bucureşti şi Timişoara, apoi vândute reţelelor sârbeşti, care le duc mai departe, ori sunt re-vândute în Bosnia, Kosovo sau Muntenegru. Unele fete ajung în Albania şi apoi, via Italia, în ţări din vestul continentului. Cel de-al doilea traseu începe din România şi continuă prin Bulgaria înspre Grecia. În Bulgaria, multe dintre fete sunt oprite şi apoi re- vândute diferitelor reţele din Macedonia, Albania sau Italia. Conform statisticilor OIM, principalele ţări de destinaţie ale femeilor traficate sunt: Macedonia (26%), Bosnia Herţegovina (21%) şi Italia (14%). În 2003 (Conform Raportului Statelor Unite privind combaterea traficului de persoane din 2004), ţările noi ale traficului de persoane au inclus Spania, Portugalia, Olanda, Austria, Franţa, Germania, Italia, Marea Britanie şi Ungaria. Din 2003, rutele de trafic s-au schimbat şi datorită noilor politici care permit cetăţenilor români să circule în ţările Uniunii Europene fără viză, ceea ce a condus la o creştere a numărului victimelor traficate în ţările Europei occidentale. Graniţele permisive ale Macedoniei şi Albaniei, lipsa controlului la frontieră, precum şi corupţia organelor de control au facilitat traficul de persoane pe aceste rute. Date ale OIM arată că cele mai multe victime care ajung în Albania sunt prinse la trecerea Mării Adriatice, către Italia. Raportul OIM pe anul 2001, dedicat 11 TRAFICUL DE FEMEI 263 victimelor traficului de persoane în Balcani, arată că rutele prostituţiei trec prin porturile albaneze Vlora şi Durres, având ca destinaţie finală Italia. Odată ajunse aici, riscurile la care sunt supuse fetele nu se reduc. Conform datelor oficiale ale Ministerului Italian de Interne, acum doi ani, nu mai puţin de 168 de prostituate străine (îndeosebi din Albania şi Nigeria) au fost ucise, majoritatea de către „peştii” lor. Problema nu este de dată recentă, căci în 1998 autorităţile de la Roma au decis modificarea Legii pentru persoanele străine, în aşa fel încât persoanele ajunse în Italia pentru a fi exploatate sexual să poată beneficia de asistenţă medicală. În perioada martie–decembrie 2000, nu mai puţin de 20% dintre persoanele care au beneficiat de asistenţă erau sosite din Albania. Prin urmare, Albania este o ţară de tranzit-cheie către lumea occidentală. La fel şi Macedonia, care are cele mai numeroase graniţe comune dintre toate statele balcanice, iar în plus, relieful muntos şi punctele de vamă prost echipate fac din această ţară un loc ideal pentru traficanţii de carne vie. Se spune că graniţa dintre Kosovo şi Macedonia este cea mai permeabilă din întreg spaţiul est-european. Reţele de traficanţi Reţelele de trafic de persoane reprezintă grupări de interese care depăşesc divizările etnice. Ele sunt, cel mai adesea, grupuri bine organizate, care au colaborat şi înainte, făcând comerţ ilegal de droguri sau de arme. Asta nu înseamnă că nu există şi traficanţi pe cont propriu. Filierele de trafic sunt organizate, în general, după un model clasic: racolatorii, adică cei care racolează victimele, în general promiţându-le o slujbă în Occident, transportatorii, cei care se ocupă de transportul victimelor până la graniţă, călăuzele, cei care se ocupă de trecerea ilegală a frontierelor şi organizatorii de grup, cei care organizează racolarea, transportul şi vinderea victimei, adică cei care supervizează întregul proces de trafic. (vezi Figura 1). Figura 1 Model clasic de filieră de trafic MODEL CLASIC DE FILIERÃ DE TRAFIC RACOLATORITRANSPORTATORICÃLÃUZEORGANIZATORII DE GRUP Sursa: Victime ale traficului în Balcani, 2001. Există două categorii de proxeneţi: a. cei care sunt doar combinatori, intermediind relaţia prostituată – client, în mod ocazional. Se regăsesc mai ales în plan intern, dar şi profitând de anumite cunoştinţe din străinătate. De regulă, practică foarte puţin această activitate şi nu doresc să o continue; 264 CLAUDIA PETRESCU 12 b. cei care sunt profesionişti, consideră că sunt utili societăţii, întrucât există oameni care doresc să se prostitueze (fie ca prostituate, fie clienţi ai acestora) şi nu doresc să renunţe la această activitate, care aduce un bun profit material. Ei reprezintă majoritatea. Între ei există şi multe femei, foste prostituate, care profită de experienţă şi relaţii. Traficanţii profesionişti se îndreaptă din ce în ce mai mult către traficul internaţional, acesta fiind mai bine remunerat, chiar dacă mai riscant. Recurg la metode diferite de racolare a victimelor, de la abordări diferite şi explicite, la false promisiuni ale unor locuri de muncă în străinătate. Cel mai adesea, dovedesc un comportament dur faţă de femeile traficate. Se constată o tendinţă de deplasare a fenomenului prostituţiei din sfera internă în cea a criminalităţii transfrontaliere. Este o activitate care se profesionalizează din ce în ce mai mult, o dată cu creşterea gradului de organizare a reţelelor de proxeneţi. Aceştia îşi aleg piaţa în funcţie de nivelul de trai al ţării-ţintă, ca şi de mentalitatea, tradusă în legislaţie şi acţiuni concrete ale factorilor de decizie, de la un moment dat, din acea ţară. De asemenea, în plan intern, se proliferează organizarea prostituţiei în reţele conduse de proxeneţi. Chiar dacă se întâlnesc multe „liber- profesioniste”, cea mai mare parte dintre acestea şi-au început activitatea sub „protecţia” unui proxenet. Organizarea prostituţiei presupune şi un grad din ce în ce mai ridicat de escamotare sub aparenţa legii. În acest context, se poate vorbi despre proliferarea agenţiilor de fotomodele, de impresariat artistic, oficii matrimoniale şi agenţii de plasare a forţei de muncă în străinătate, însă în spatele multora dintre acestea se desfăşoară activităţi de prostituţie şi proxenetism. Raportându-ne la diversitatea şi calitatea acestui fel de organizaţii, putem conchide că, pe de o parte, unele agenţii vor promova în continuare un segment al prostituţiei „de lux” asupra căruia nu se va putea interveni semnificativ, deoarece serveşte o clientelă cu anumite poziţii sociale, care îşi va menţine o piaţă a favorurilor sexuale, iar prostituatele din această categorie vor fi dispuse să ducă o astfel de viaţă; pe de altă parte, se poate interveni eficient în activitatea celor care racolează fete pentru prostituţie, prin promisiuni false de locuri de muncă în străinătate, pentru că este vorba de femei traficate, de cele mai mult ori, împotriva voinţei lor, obligate prin mijloace violente (psihice şi fizice) să se prostitueze. Traficanţii proxeneţi nu sunt, de regulă, la limita subzistenţei, ci practică această activitate pentru a-şi majora câştigurile. Războaiele din ultimul deceniu au făcut din Balcani un adevărat rai pentru traficanţi. Controalele la graniţe au devenit superficiale, iar comunităţi umane întregi au fost sărăcite sau nevoite să se confrunte cu renunţarea la codurile morale rigide, caracteristice regimurilor comuniste. În întreaga regiune balcanică, punctele de control vamal sunt, cel mai adesea, prost echipate, iar funcţionarii, uşor de corupt. La fel de lesne se pot obţine paşapoarte false, ori se pot contraface vize de călătorie. 13 TRAFICUL DE FEMEI 265 Din cele 826 de fete ajutate de OIM în intervalul mai 2001 – decembrie 2002, 590 (circa 77%) se aflau în Kosovo, Bosnia şi Muntenegru. Sunt mai multe metode de recrutare a fetelor. Una dintre ele constă în folosirea anunţurilor în ziare, unde se promit fie slujbe necalificate, precum cea de chelneriţă, fie căsătorii cu cetăţeni occidentali. După ce fetele sunt ademenite, traficanţii le confiscă paşapoartele, apoi le obligă să se prostitueze. Situaţiile-limită la care sunt expuse fetele pot fi: luarea documentelor de călătorie, profitarea de dificultăţile generate de necunoaşterea limbii, folosirea violenţei, folosirea diverselor forme de ameninţare (fotografii şi filme compromiţătoare făcute în secret, represalii împotriva familiilor, şantajul, ameninţarea cu moartea), lipsirea de hrană, obligarea la consum de droguri, privarea de libertate. Mai rar, unele dintre ele reuşesc să scape. Numai că multe sunt, în cele din urmă, re-capturate de către traficanţi sau urmărite şi ameninţate chiar şi în centrele de adăpost. Măsuri întreprinse pentru stoparea fenomenului traficului de femei Legislaţie O primă măsură care se ia pentru rezolvarea unei probleme sociale este cea legislativă. Astfel, avem: legislaţia internaţională şi cea naţională, care se adaptează la cea internaţională. În legislaţia internaţională există un prim acord, din 18 mai 1904, privind traficul de femei, semnat de 18 state: Acordul internaţional de la Paris cu privire la reprimarea traficului de femei. Acesta a fost urmat, şase ani mai târziu, de Convenţia internaţională din 4 mai 1910 cu privire la reprimarea traficului de femei, la care au aderat 34 de state. După cum se vede, traficul de femei a fost considerat, pe plan internaţional, o problemă ce necesită intervenţie, încă de la începutul secolului 20. După anii ’90 când, după cum am văzut, fenomenul a luat o amploare deosebită, în Europa au apărut nenumărate reglementări la nivel european, care au rol de combatere a traficului de femei. Astfel avem: ● Recomandarea Consiliului European 11 (2000), care cuprinde măsuri ce trebuie să se întreprindă în scopul combaterii traficului de fiinţe umane cu scopul exploatării sexuale. ● Recomandarea 1545 (2002), ce are prevederi ce vizează campaniile împotriva traficului de femei. ● Decizia-cadru (2002/692/jha) a Consiliului European, asupra combaterii traficului de fiinţe umane. ● Cartea Drepturilor Fundamentale a Uniunii Europene art. 5 (3), prin care se interzice traficul cu fiinţe umane. ● Datorită amploarei pe care o luase traficul de persoane, în ianuarie 2001 s-a elaborat Strategia Balcanică privind traficul cu fiinţe umane. Această strategie a fost 266 CLAUDIA PETRESCU 14 realizată de Organizaţia Internaţională privind Migraţia (OIM), care are ca obiectiv principal stoparea migraţie ilegale, protejarea persoanelor traficate, în momentul în care acestea sunt prinse şi reintegrarea acestora. La întâlnirea ce a avut loc între Consiliul UE şi ţările candidate, în 28 septembrie 2001, au fost elaborate douăsprezece măsuri de combatere a traficului, unele dintre acestea constituindu-le: – cooperarea activă operaţională; – organizarea de campanii de informare şi – furnizarea de servicii de asistenţă socială, a victimelor. ● În Declaraţia de la Bruxelles, septembrie 2002, se precizează scopul dezvoltării cooperării europene şi internaţionale, măsurile concrete şi cele mai bune practici de prevenire şi combatere a traficului de fiinţe umane, traficul de fiinţe umane fiind pus aici în legătură directă cu exploatarea sexuală, sclavie şi privare de libertate. În această Declaraţie se precizează, pentru prima dată, nevoia de colaborare între ţările de origine, cele de tranzit şi cele de destinaţie pentru stoparea acestui fenomen. ● În anul 2002, apare Protocolul de la Palermo pentru Prevenirea, Stoparea şi Pedepsirea Traficului de fiinţe umane, în special femei şi copii, supliment la Convenţia ONU împotriva Crimei Organizate Transnaţionale. ● În urma Consiliului Uniunii Europene din 20 octombrie 2003, apare iniţiativa privind combaterea traficului de fiinţe umane, în special de femei, în care se cere elaborarea unor măsuri concrete de combatere a traficului şi se evidenţiază nevoia de furnizare de date reale, aceasta realizându-se prin implicarea în această luptă atât a statelor-membre cât şi a celor în curs de aderare. De asemenea, se precizează nevoia de suport şi protejare a victimelor traficului, în concordanţă cu legile naţionale, pentru a face posibilă înapoierea în ţările de origine, în siguranţă. Se alocă fonduri speciale pentru asistarea victimelor, pentru prevenţie şi reintegrarea lor în societate. Traficul este definit aici, nu numai ca o formă de sclavie şi exploatare sexuală, cât şi ca dispreţuire a drepturilor omului. Pe plan naţional, avem: ● Legea 678/2001 privind prevenirea şi combaterea traficului de persoane. Această lege defineşte traficul ca fiind: recrutarea, transportarea, transferarea, cazarea sau primirea unei persoane, prin ameninţare, violenţă sau prin alte forme de constrângere, prin răpire, fraudă ori înşelăciune, abuz de autoritate, sau profitând de imposibilitatea acelei persoane de a se apăra sau de a-şi exprima voinţa, ori prin oferirea, darea, acceptarea sau primirea de bani ori de alte foloase pentru obţinerea consimţământului persoanei care are autoritate asupra altei persoane, în scopul exploatării acestei persoane şi se pedepseşte cu închisoare de la 3 la 12 ani şi interzicerea unor drepturi (art. 12). Traficul este pedepsit penal, în România, conform acestei legi. Traficul de fiinţe umane constituie o violare a drepturilor persoanei şi o atingere a demnităţii şi integrităţii acesteia, conform acestei legii. Legea prevede că, pentru o luptă eficientă împotriva traficului de persoane, autorităţile, instituţiile publice, organizaţiile neguvernamentale şi alţi reprezentanţi 15 TRAFICUL DE FEMEI 267 ai societăţii civile vor desfăşura o activitate susţinută de prevenire a traficului de persoane, în special de femei şi copii (art. 3). Se evidenţiază nevoia aplicării unor măsuri speciale de integrare pe piaţa muncii a persoanelor cu risc ridicat de a fi traficate, în special pentru femeile din zonele defavorizate şi pentru persoanele marginalizate social (art. 6). Ministerul Muncii şi Solidarităţii Sociale, împreună cu Ministerul Finanţelor Publice studiază oportunitatea elaborării unor măsuri de stimulare a agenţilor economici, care să angajeze atât persoane cu risc ridicat de a fi traficate cât şi victime ale traficului, care au absolvit cursuri de formare profesională, făcând propuneri, în acest sens. În prezenta lege se pedepseşte şi traficul de tranzit realizat pe teritoriul României După cum putem vedea, se cere implicarea mai multor ministere în combaterea şi prevenirea traficului: Ministerul Muncii şi Solidarităţii Sociale, Ministerul Finanţelor Publice, Ministerul Administraţiei Publice, Ministerul Educaţiei şi Cercetării, Ministerul de Interne, Ministerul Justiţiei şi Ministerul Public. Nu au fost specificate atribuţiile fiecărui minister în prevenirea şi combaterea traficului de persoane. Din acest motiv, nu putem discuta de acţiuni comune de combatere a fenomenului iniţiate de ministere. Putem vorbi, mai degrabă, de acţiuni individuale ale diferitelor autorităţi implicate în stoparea traficului de persoane. Cooperarea interministerială în prevenirea şi combaterea traficului de fiinţe umane a fost reglementată, mai bine, în Planul Naţional de Acţiune împotriva Traficului de Persoane. Din păcate, normele acestei legi au fost aplicate abia din martie 2003, la aproape doi ani de la adoptarea legii. Acest fapt a avut implicaţii serioase asupra victimelor, care erau acuzate de prostituţie, dacă refuzau să depună mărturie împotriva traficanţilor. ● În decembrie 2000, România a semnat Convenţia ONU privind combaterea criminalităţii organizate internaţionale şi două Protocoale privind traficul cu migranţi, respectiv pentru prevenirea, suprimarea şi pedepsirea traficului cu persoane. Protocolul menţionat, articolul 3, defineşte ca trafic de persoane: „ recrutarea, transportul, transferarea, îmbarcarea sau primirea de persoane, prin folosirea ameninţării sau a forţei ori altei forme de coerciţie, de răpire, fraudă, înşelăciune, abuz de putere ori a poziţiei de vulnerabilitate sau de dare ori primire de bani sau foloase pentru obţinerea consimţământului unei persoane de a avea controlul asupra altei persoane, în scopul exploatării. Exploatarea va include, cel puţin, exploatarea prostituţiei ori a altor forme de exploatare sexuală, munca forţată sau servicii, sclavie sau practici similare sclaviei, servitute ori transplant de organe”. Consimţământul victimei pentru exploatare intenţională este irelevant, dacă au fost folosite oricare din procedeele de mai sus. ● În baza acestui protocol s-a elaborat Planul naţional pentru prevenirea, combaterea şi sancţionarea traficului de persoane, la care participă principalele autorităţi guvernamentale (ministerele precizate în legea 678/2002) şi autorităţile neguvernamentale, implicate în acest domeniu. În România, funcţionează 20 de ONG în domeniul traficului cu fiinţe umane, printre care: OIM (Organizaţia Internaţională 268 CLAUDIA PETRESCU 16 pentru Migraţii), Fundaţia Artemis, Fundaţia Estuar, Pro Familia, SEF, Generaţia Tânără, Asociaţia Femeilor din România, Asociaţia Alternative Sociale din Iaşi, Salvaţi copiii, Conexiuni din Deva, Sinergii, Avicena Bacău, ANMRF Brăila. Din păcate, există doar şase adăposturi pentru victimele traficului de fiinţe umane. Obiectivele planului sunt: – stabilirea cauzelor traficului; – măsuri pentru prevenirea şi incriminarea acestuia; – returnarea şi reintegrarea victimelor; – stabilirea unor sisteme naţionale de monitorizare; – cooperarea internaţională şi regională; – identificarea cauzelor traficului de persoane; – stabilirea grupurilor de risc şi – implicarea opiniei publice şi mass-media în combaterea traficului de femei. În traficul cu femei este nevoie de un răspuns prompt, printr-o legislaţie eficace şi o combatere reală a acestui fenomen, care afectează atât imaginea României în lume, cât şi credibilitatea politicii de respectare a drepturilor omului şi de protejare a cetăţeanului. A fost înfiinţat un grup de lucru inter-ministerial în domeniul combaterii traficului de fiinţe umane, cu scopul de a asigura coordonarea diferiţilor actori politici, cu responsabilităţi în implementarea Planului Naţional de Prevenire şi Combatere a Traficului de Persoane. Rezultatele aplicării acestui plan sunt mai mult decât modeste, deoarece, după cum declara un reprezentat al ONG, autorităţile implicate nu îşi cunosc cu exactitate atribuţiile în acest domeniu. În plus, lipsa fondurilor necesare a determinat nerealizarea unor acţiuni stabilite, cum ar fi serviciile publice de reabilitare a victimelor. În plus, tot datorită lipsei fondurilor, cele nouă adăposturi pentru victimele traficului nu funcţionează. Alte măsuri întreprinse pentru combaterea cauzelor şi efectelor traficului de femei ● Legea 76/2002 privind sistemul asigurărilor pentru şomaj şi stimularea ocupării forţei de muncă prevede dreptul cetăţeanului de a-şi alege liber profesia şi locul de muncă şi protecţia persoanelor cu risc de şomaj. Această lege cuprinde anumite măsuri de stimulare a creării de noi locuri de muncă, oferite angajatorilor. Putem spune că această lege contribuie la reducerea efectelor uneia dintre cauzele traficului de femei, respectiv ale şomajului. ● Planul Naţional Anti-Sărăcie şi Promovare a Incluziunii Sociale. Obiectivul central al planului este acela de a stimula includerea în strategiile sectoriale a unor obiective specifice de prevenire/absorbţie a sărăciei, de promovare a incluziunii sociale. Astfel, prin acest plan se încearcă combaterea uneia dintre principalele cauze ale traficului de femei, respectiv – nivelul de trai. ● Legea 116/2002 privind prevenirea şi combaterea marginalizării sociale, prevede instituirea unor măsuri pentru evitarea degradării nivelului de trai şi 17 TRAFICUL DE FEMEI 269 păstrarea demnităţii tuturor cetăţenilor. Totodată, legea prevede garantarea accesului efectiv, în mod deosebit al tinerilor, la drepturi elementare şi fundamentale, cum sunt: dreptul la un loc de muncă, la o locuinţă, la asistenţă medicală, la educaţie, precum şi instituirea unor măsuri de prevenire şi combatere a marginalizării sociale şi mobilizarea instituţiilor cu atribuţii în domeniu. ● Programele de asistenţă socială, cele mai multe realizate de ONG care funcţionează în România. Aceste programe presupun: adăposturi pentru victime, asistare psihologică, programe de recalificare şi reintegrare socială. ● Campaniile de informare realizate de către OIM pentru a preveni eventualele victime de pericolul reprezentat de traficul de persoane, precum şi pentru sensibilizarea opiniei publice. Din păcate, acestea sunt foarte puţine. ● Realizarea unor colaborări cu celelalte ţări, în urma semnării Convenţiei ONU privind combaterea criminalităţii organizate internaţionale şi a celor două Protocoale privind traficul cu migranţi, respectiv pentru prevenirea, suprimarea şi pedepsirea traficului cu persoane. Astfel, autorităţi internaţionale (ca de exemplu Interpolul) realizează acţiuni pentru desfiinţarea reţelelor de trafic, cu colaborarea mai multor ţări. Una dintre strategiile adoptate pentru contracararea fenomenului de trafic de fiinţe umane este întărirea cooperării regionale. Primii paşi au fost deja făcuţi. În septembrie 2002, Iniţiativa Sud-Est Europeană pentru Combaterea Crimei Trans- frontaliere (SECI), un centru cu sediul la Bucureşti, a lansat prima iniţiativă zonală de combatere a traficului de persoane. Având numele de cod Mirage, iniţiativa presupune colaborarea forţelor de poliţie din zece ţări, printre care Albania, Bosnia, Bulgaria, România, Croaţia, Macedonia, Grecia şi misiunea ONU în Kosovo. Până în ianuarie 2003, operaţiunea Mirage a presupus organizarea a peste 20 de mii de raiduri în cluburi de noapte, discoteci, restaurante sau puncte vamale din întreaga regiune balcanică. Au fost, astfel, identificate 237 de victime ale traficului de persoane, iar 293 de criminali au fost arestaţi. Dar dacă Mirage a fost o acţiune cu efect limitat, ea a arătat, în schimb, cât de corupte sunt sistemele poliţieneşti din majoritatea statelor balcanice. Nu de puţine ori s-a descoperit că ofiţeri de poliţie sunt direct implicaţi în organizarea şi coordonarea reţelelor de trafic. Este o concluzie gravă, dar care arată de unde trebuie început pentru a se reuşi eficient combaterea acestui flagel, numit traficul de carne vie. Potrivit unei surse MEDIAFAX, Chestorul Damian Miclea, directorul Direcţiei Generale de Combatere a Crimei Organizate şi Antidrog, a declarat că în primele opt luni ale anului 2003, 190 de grupuri care se ocupau de traficul de fiinţe umane au fost anihilate. Potrivit aceleiaşi surse, 880 de persoane au fost cercetate în legătură cu această infracţiune, din care 173 au fost arestate. În anul 2003, poliţiştii de frontieră au depistat 25 de filiere de trafic de carne vie cu 72 de traficanţi (11 străini şi 61 români), peste 500 femei traficate pentru prostituţie şi 473 persoane traficate pentru cerşetorie, conform Ministerului Administraţiei şi Internelor. Sub incidenţa legii 678/2001, poliţia a arestat, în 2003, 187 de persoane şi a 270 CLAUDIA PETRESCU 18 neutralizat 283 de reţele criminale specializate în traficul de persoane (cf. Raportului Statelor Unite privind combaterea traficului de persoane – 2004). Potrivit poliţiei de frontieră, traficanţii practică în continuare metoda legală pentru a ieşi din ţară, declarând la vamă că scopul călătoriei este unul turistic. Persoanele traficate sunt cetăţene române sau din Republica Moldova, iar proxeneţii – cetăţeni români, sârbi, italieni, germani. După obţinerea dreptului de a călători fără viză în spaţiul Schengen, nu s-au schimbat metodele de racolare şi nici rutele de deplasare, însă tinerele românce sunt scoase legal din ţară, sub pretextul unei vizite în străinătate şi sunt însoţite îndeaproape până în ţara de destinaţie de către racolatori, unde sunt „predate” unor patroni de cluburi de noapte. Pentru a nu întâmpina greutăţi, traficanţii sponsorizează fetele, în vederea obţinerii documentelor de călătorie (paşaport, asigurare medicală, sumele în valută pe care trebuie să le prezinte la trecerea frontierei de stat), asigurării transportului şi chiar achiziţionării unei garderobe „corespunzătoare”. În acelaşi mod, s-a procedat şi cu persoanele transportate în străinătate pentru practicarea cerşetoriei, ajungerea în ţara de destinaţie fiind aparent legală, cu consimţământul victimelor şi al traficanţilor. Alte măsuri care ar trebui întreprinse pentru combaterea fenomenului Traficul de femei este un fenomen care, în ultimii ani, a luat o amploare foarte mare. Din punct de vedere legislativ, au fost adoptate o serie de reglementări care să conducă la prevenirea şi combaterea fenomenului. Însă nu este de ajuns, deoarece fiind un fenomen care aparţine crimei organizate, este greu de controlat. Alte acţiuni care ar trebui realizate cu scopul prevenirii şi combaterii traficului de persoane sunt enunţate în continuare. ● În scopul reducerii efectelor negative ale traficului asupra victimelor, trebuie realizate programe de asistare a acestora. În acest sens, se cere angrenarea ONG în activităţi de consiliere, asistenţă şi reinserţie profesională a persoanelor traficate. Pe lângă aceasta, trebuie să fie constituite centre de primire cu personal specializat pentru victimele traficului. Victimelor traficului de femei trebuie să le fie asigurată asistenţa medicală, psihologică, socială şi legală. Din păcate, numărul ONG care se ocupă de această problemă, respectiv care oferă asistenţă victimelor traficului de persoane, este foarte mic la noi în ţară. ● După cum am văzut, unul dintre factorii facilitatori ai traficului este expunerea fetelor la „poveşti de succes”. Astfel, ar fi necesară realizarea unor campanii de informare a opiniei publice cu privire la efectele nocive ale traficului. Această campanie poate avea un dublu efect: de informare şi de sensibilizare a opiniei publice. Deşi acest fel de campanie a fost realizat, ea a fost de scurtă durată şi insuficientă. Aceste campanii pot fi corelate cu schimburi de informaţii, pentru a creşte conştientizarea acestei probleme de către politicienii şi liderii locali, care ar putea acţiona pentru combaterea şi prevenirea fenomenului. ● Deşi există cadrul legal, persoanele implicate în stoparea şi prevenirea acestui fenomen nu sunt suficient de instruite. Este necesară o pregătire şi 19 TRAFICUL DE FEMEI 271 informare corectă a personalului implicat în protecţia victimelor traficului, ca şi a celor care întreprind acţiuni de combatere a traficului. ● Educaţia constituie una dintre cauzele traficului de femei. Este necesară folosirea sistemului educaţional ca mijloc de informare cu privire la pericolul victimizării şi la mijloacele de prevenire a acestuia. ● După cum am văzut, pe lângă instituţiile publice trebuie să fie implicate în combaterea traficului şi organizaţiile neguvernamentale. Se cere colectarea şi schimbul de informaţii între instituţiile publice şi organismele private implicate în protecţia victimelor traficului de femei, cu respectarea anonimatului victimei şi a confidenţialităţii. În plus, este necesar să se cunoască de către fiecare structură atât propriile competenţe, cât şi responsabilităţile celorlalte organizaţii cu care colaborează, în vederea evitării unor disfuncţionalităţi. ● O altă măsură care trebuie întreprinsă este asigurarea exercitării drepturilor victimelor în cursul procedurilor judiciare, cu respectarea vieţii private a acestora şi asigurarea condiţiilor speciale (de audiere), de natură să diminueze efectele traumatizante şi să sporească credibilitatea declaraţiilor victimelor. BIBLIOGRAFIE 1. Centrul de resurse juridice, Center for Advanced Legal Studies, Ministerul de Interne, Traficul de persoane. Traficul de femei şi copii, lucrare realizată cu ocazia Forumului regional România – Iugoslavia privind Promovarea cooperării în prevenirea şi combaterea traficului de persoane, Bucureşti, iulie 2001. 2. Lăzăroiu, Sebastian, Trafic de femei – o perspectivă sociologică, în „Sociologie românească”, nr. 2/2000, Bucureşti. 3. Institutul de cercetări în domeniul muncii şi protecţiei sociale, Rapid Assessment Survey on Human Trafficking from Romania for Purposes of Labor and Sexual Exploitation, Bucureşti, 2003. 4. OIM, Lăzăroiu, Sebastian, Alexandru, Monica, Who is the next victim? Vulnerability of young romanian women to trafficking in human beings, Bucureşti, 2003. 5. OIM, IOM Counter Trafficking Strategy for the Balkans and Neighbouring Countries, 2001. 6. OIM, Victims of Trafficking in the Balkans. A study of trafficking in women and children for sexual exploitation to, through and from the Balkan Region, 2001. 7. OIM, Stability Pact for South Eastern Europe, ICMC, Viena, First Annual Report on Victims of Trafficking in South Eastern Europe, 2003. 8. Consiliul Uniunii Europene, 29 noiembrie 2002, Declaraţia de la Bruxelles privind prevenirea şi traficul de fiinţe umane. 9. ILO, IPEC, Rapid Assesment of Trafficking in Children for Labor and Sexual Exploitation in Romania, cercetare realizată de ICCV şi Salvaţi copiii România, Bucureşti, 2004. 10. HEUNI/ Martti Lehti, Trafficking in women and children in Europe, Helsinki, 2003. 11. Legea 678/2001, privind prevenirea şi combaterea traficului de persoane. 12. Legea 76/2002, privind sistemul asigurărilor pentru şomaj şi stimularea ocupării forţei de muncă. 13. Planul Naţional Anti-Sărăcie şi Promovare a Incluziunii Sociale. 14. Legea 116/2002, privind prevenirea şi combaterea marginalizării sociale. 15. www.iom.org. 16. www.europaeu.int. 17. www.crj.ro. 18. www.sens.org.ro.